Severino Poletto

Severino Poletto (18. maaliskuuta 1933 Salgareda – 17. joulukuuta 2022) oli italialainen roomalaiskatolinen arkkipiispa ja yksi kirkon kardinaaleista.

Poletto sai pappisvihkimyksensä Giuseppe Angrisanilta 29. kesäkuuta 1957. Hänet nimitettiin Fossanon hiippakunnan koadjuuttoripiispaksi 3. huhtikuuta 1980. Piispaksi vihkiminen seurasi 17. toukokuuta. Pääkonsekraattorina toimi Anastasio Alberto Ballestrero, jota avustivat Carlo Cavalla ja Giovanni Francesco Dadone. Polettosta tuli Fossanon piispa 29. lokakuuta 1980.

Poletto sai 16. maaliskuuta 1989 nimityksen Astin piispaksi ja 19. kesäkuuta 1999 Torinon arkkipiispaksi, jona hän toimi, kunnes jäi eläkkeelle 11. lokakuuta 2010. Hänet ylennettiin kardinaaliksi 21. helmikuuta 2001, jolloin hän sai nimityksen San Giuseppe in via Trionfalen kardinaalipapiksi. Hän osallistui vuoden 2005 konklaaviin.

Lähteet

Aiheesta muualla 
 The Cardinals of the Holy Roman Church: POLETTO, Severino  

Italialaiset kardinaalit
Katoliset arkkipiispat
Vuonna 1933 syntyneet
Vuonna 2022 kuolleet